CELEX: 62020TN0631
Language: mt
Date: 2020-10-19 00:00:00
Title: Kawża T-631/20: Rikors ippreżentat fid-19 ta’ Ottubru 2020 – MZ vs Il-Kummissjoni

7.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 423/39
            
         
      Rikors ippreżentat fid-19 ta’ Ottubru 2020 – MZ vs Il-Kummissjoni
      (Kawża T-631/20)
      (2020/C 423/57)
      Lingwa tal-kawża: it-Taljan
      
         Partijiet
      
      
         Rikorrent: MZ (rappreżentanti: M. Velardo, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha tannulla:
      
                  —
               
               
                  d-deċiżjoni tas-17 ta’ Lulju 2019 ta’ esklużjoni mil-lista ta’ riżerva tal-kompetizzjoni EPSO/AD/363/18 (AD7) – 2, Amministraturi fil-Qasam tat-Tassazzjoni;
               
            
                  —
               
               
                  d-deċiżjoni tal-10 ta’ Diċembru 2019 li tikkonferma d-deċiżjoni ta’ esklużjoni mil-lista ta’ riżerva tal-kompetizzjoni EPSO/AD/363/18 (AD7) – 2, Amministraturi fil-Qasam tat-Tassazzjoni;
               
            
                  —
               
               
                  d-deċiżjoni tal-Awtorità tal-Ħatra tat-8 ta’ Lulju 2020 ikkomunikata lir-rikorrent permezz tal-posta elettronika fl-istess data, u tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv ibbażat fuq ksur tad-dispożizzjonijiet tas-sistema lingwistika tal-istituzzjonijiet Ewropej, tal-projbizzjoni ta’ diskriminazzjoni minħabba l-lingwa, tal-prinċipju ta’ proporzjonalità, tal-Artikolu 27 tar-Regolamenti tal-Persunal tal-Unjoni Ewropea, tal-prinċipju ta’ ugwaljanza fit-trattament tal-kandidati, kif ukoll tal-Aritkolu 22 tal-Karta tad-Drittijiet Fundamentali.
               
            
                  2.
               
               
                  It-tieni motiv ibbażat fuq il-ksur tal-prinċipju ta’ ugwajanza fit-trattament tal-kandidati u n-natura mhux oġġettiva tal-evalwazzjonijiet, minħabba n-nuqqas ta’ stabbiltà tal-kompożizzjoni tal-Bord tal-Għażla, fuq il-ksur tal-Artikolu 27 tar-Regolamenti tal-Persunal tal-Unjoni Ewropea, fuq in-natura manifestament illoġika u mhux koerenti tal-evalwazzjoni tal-Bord tal-Għażla u fuq żball manifest ta’ dan tal-aħħar.
               
            
                  3.
               
               
                  It-tielet motiv ibbażat fuq il-ksur tal-avviż ta’ kompetizzjoni u fuq il-ksur tal-Artikolu 27 tar-Regolamenti tal-Persunal tal-Unjoni Ewropea li jirriżulta, sa fejn il-Bord tal-Għażla ma żammx ma dak li kien jipprevedi l-avviż ta’ kompetizzjoni fir-rigward tal-evalwazzjoni tal-kompetenzi ġenerali u l-evalwazzjoni tal-kompetenzi meħtieġa minn kull qasam.
               
            
                  4.
               
               
                  Ir-raba’ motiv ibbażat fuq il-ksur tal-Artikolu 5 tal-Anness III tar-Regolamenti tal-Persunal tal-Unjoni Ewropea u fuq żball manifest ta’ evalwazzjoni.
               
            
                  5.
               
               
                  Il-ħames motiv ibbażat fuq ksur tal-obbligu ta’ motivazzjoni li l-Bord tal-Għażla għandu matul l-eżami mill-ġdid, tad-dritt għal rimedju effettiv, tal-prinċipju ta’ amministrazzjoni tajba u tad-drittijiet tad-difiża, sa fejn il-Bord tal-Għażla adotta formulazzjoni ta’ motivazzjoni standard, li ma tippermettix li jiġi ddeterminat jekk il-kompetenzi tar-rikorrent ġewx evalwati jew le, u lanqas liema kriterji ntużaw realment f’dan ir-rigward.